CELEX: 52018PC0371
Language: hu
Date: 2018-05-31
Title: Javaslat A TANÁCS RENDELETE az euró pénzhamisítás elleni védelmét szolgáló csere-, segítségnyújtási és képzési programnak (a „Periklész IV programnak”) a 2021–2027 közötti időszakra történő létrehozásáról szóló (EU) 2018/... rendelet alkalmazásának a részt nem vevő tagállamokra való kiterjesztéséről

EURÓPAI BIZOTTSÁG
            Brüsszel, 2018.5.31.
            COM(2018) 371 final
            2018/0219(APP)
            Javaslat
            A TANÁCS RENDELETE
            az euró pénzhamisítás elleni védelmét szolgáló csere-, segítségnyújtási és képzési programnak (a „Periklész IV programnak”) a 2021–2027 közötti időszakra történő létrehozásáról szóló (EU) 2018/... rendelet alkalmazásának a részt nem vevő tagállamokra való kiterjesztéséről
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               E javaslat a rendelet alkalmazásának kezdőnapját 2021. január 1-jében rögzíti, és a javaslatot 27 tagállamból álló Unióra vonatkozóan terjesztik elő. Ez utóbbi összhangban áll azzal, hogy az Egyesült Királyság az Európai Unióról szóló szerződés 50. cikke alapján bejelentette az Európai Unióból és az Euratomból történő kilépésére irányuló szándékát, amely bejelentést az Európai Tanács 2017. március 29-én kapta meg.
            
            
               A Periklész program az euró pénzhamisítás elleni védelmét szolgáló csere-, segítségnyújtási és képzési program. A programot a 2001. december 17-i 2001/923/EK tanácsi határozat hozta létre, és hatályát a 2001. december 17-i 2001/924/EK tanácsi határozat kiterjesztette azon uniós tagállamokra is, amelyek az eurót még nem vezették be pénznemükként. Az említett alap-jogiaktusoknak a 2006/75/EK, 2006/76/EK, 2006/849/EK és 2006/850/EK tanácsi határozat, a 331/2014/EU rendelet és az (EU) 2015/768 tanácsi rendelet
                  1
                általi módosításai a program időtartamát 2020. december 31-ig meghosszabbították.
            
            
               A Bizottság az EUMSZ 133. cikkén alapuló javaslatában (COM(2018) 369) a Periklész program folytatását javasolja a 2020 utáni időszakra vonatkozó többéves pénzügyi keretben.
            
            
               Az Európai Unió működéséről szóló szerződés 139. cikke úgy rendelkezik, hogy az euró alkalmazására vonatkozó, a Szerződés 133. cikke szerinti intézkedések nem alkalmazandók az eltéréssel rendelkező tagállamokra.
            
            
               Mindazonáltal a Periklész program szerint végrehajtott információcserének, munkavállalói csereprogramoknak, valamint támogatási és képzési intézkedéseknek az Unión belül egységesnek kell lenniük és ezért meg kell tenni a szükséges intézkedéseket az euró azonos szintű védelmének azon tagállamokban történő biztosítása érdekében, amelyekben nem az euró a hivatalos pénznem. A Periklész 2020 program jelenlegi kiterjesztésének hatálya alá tartozó részt nem vevő tagállamok aktív szerepe releváns és jelentős. A horvát nemzeti bank például „Az euró védelmét szolgáló balkáni hálózat” címmel több konferenciát szervezett, amelyek keretében délkelet-európai szakértők gyűltek össze azzal a céllal, hogy megerősítsék az euró pénzhamisítással szembeni védelmét a régióban, ahol köztudottan jelentős mértékű a hamis euró előállítása és terjesztése.
            
            
               E javaslatnak ki kell terjesztenie a Periklész program hatályát az Európai Unió azon tagállamaira, amelyek még nem vezették be az eurót közös valutaként.
            
            
               2.JOGALAP, SZUBSZIDIARITÁS ÉS ARÁNYOSSÁG 
            
            
               ·Jogalap
            
            
               Az euró hamisítással szembeni védelméről szóló uniós jogszabályok az Európai Unió működéséről szóló szerződés (EUMSZ) 133. cikkének hatálya alá tartoznak. E rendelkezés szerint az euró közös pénzként történő alkalmazásához szükséges intézkedéseket rendes jogalkotási eljárás keretében az Európai Parlament és a Tanács állapítja meg az Európai Központi Bankkal folytatott konzultációt követően. Az előírás csak azokra a tagállamokra vonatkozik, amelyek bevezették az eurót közös valutaként. 
            
            
               Ez a javaslat az EUMSZ 352. cikkén alapul, ez a cikk jelenti a jogalapot a Periklész program alkalmazásának azon tagállamokra való kiterjesztéséhez, amelyek még nem vezették be az eurót közös valutaként. 
            
            
               ·Szubszidiaritás (nem kizárólagos hatáskör esetén)
            
            
               E javaslat összhangban áll a szubszidiaritás elvével. Az egységes európai valuta közjóként való védelme egyértelműen transznacionális dimenziójú kérdés, következésképpen az euró védelme túlmutat az egyes uniós tagállamok érdekén és felelősségén. Figyelembe véve az euró határokon átnyúló forgalmát és a szervezett bűnözés által az euróhamisításban (előállításban és terjesztésben) betöltött jelentős szerepet, a homogén nemzeti és nemzetközi együttműködés biztosítása és az esetleg felmerülő transznacionális kockázatok kezelése céljából a nemzeti védelmi kereteket uniós kezdeményezéssel kell kiegészíteni.
            
            
               ·Arányosság
            
            
               ·A javasolt rendelet szükséges, megfelelő és alkalmas a kitűzött célok eléréséhez. A tagállamok közötti, valamint a Bizottság és a tagállamok közötti együttműködés hatékony megerősítésére irányul anélkül, hogy gátolná a tagállamok képességét az euró pénzhamisítás elleni védelme tekintetében. Az uniós szintű intézkedés indokolt, mivel egyértelműen segíti a tagállamokat az euró együttes védelmében, továbbá az illetékes hatóságok közötti együttműködés és információcsere fokozása érdekében a közös uniós struktúrák használatára ösztönöz
                  2
               .A jogi aktus típusának megválasztása 
            
            
               A rendelet a megfelelő jogi eszköz az euró pénzhamisítás elleni védelmét szolgáló keret meghatározásához. Kapcsolódik az euró pénzhamisítás elleni védelmét szolgáló csere-, segítségnyújtási és képzési program (a „Periklész 2020 program”) létrehozásáról szóló 331/2014/EU európai parlamenti és tanácsi rendelet hatályának a nem részt vevő tagállamokra való kiterjesztéséről szóló 2015. május 11-i (EU) 2015/768 tanácsi rendelethez.
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               Az euró pénzhamisítás elleni védelmét szolgáló, a 2020 utáni időszakra vonatkozó csere-, segítségnyújtási és képzési program (a Periklész IV program) létrehozásáról szóló (EU) 2018/... rendelet előkészítésével összefüggésben a Bizottság előzetes értékelést végzett (SWD(2018) 281). Az említett előzetes értékelés részeként begyűjtött és ismertetett bizonyítékok közvetlenül figyelembe vehetők ebben a javaslatban. 
            
         
         
            
               A biztonság területén működő uniós alapokról szóló nyilvános konzultáció keretében a Bizottság kikérte az érdekeltek véleményét az euró pénzhamisítással szembeni védelméről.
            
            
               4.KÖLTSÉGVETÉSI VONZATOK
            
            
               A költségvetési vonzatokat, valamint a szükséges humán- és igazgatási forrásokat a tanácsi rendeletre irányuló jelen javaslathoz csatolt pénzügyi kimutatás ismerteti. A költségvetési vonzatokkal kapcsolatos, fent említett pénzügyi kimutatás a jogalaptól eltekintve megegyezik az euró pénzhamisítás elleni védelmét szolgáló, a 2020 utáni időszakra vonatkozó csere-, segítségnyújtási és képzési program (a Periklész IV program) létrehozásáról szóló (EU) 2018/… európai parlamenti és tanácsi rendeletre irányuló javaslathoz kapcsolódó pénzügyi kimutatással. 
            
            
               5.EGYÉB ELEMEK
            
            
               ·Végrehajtási tervek, valamint a nyomon követés, az értékelés és a jelentéstétel szabályai
            
            
               Tárgytalan
            
            
               ·Magyarázó dokumentumok (irányelvek esetén)
            
            
               Tárgytalan
            
            
               2018/0219 (APP)
            
            
               Javaslat
            
            
               A TANÁCS RENDELETE
            
            
               az euró pénzhamisítás elleni védelmét szolgáló csere-, segítségnyújtási és képzési programnak (a „Periklész IV programnak”) a 2021–2027 közötti időszakra történő létrehozásáról szóló (EU) 2018/... rendelet alkalmazásának a részt nem vevő tagállamokra való kiterjesztéséről
               
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 352. cikkére,
            
            
               tekintettel az Európai Bizottság javaslatára,
            
            
               a jogalkotási aktus tervezete nemzeti parlamenteknek való megküldését követően,
            
            
               tekintettel az Európai Parlament egyetértésére
                  3
               ,
            
            
               különleges jogalkotási eljárás keretében,
            
            
               mivel:
            
            
               (1)A Periklész IV program létrehozásáról szóló (EU) 2018/… rendelet
                  4
                előírja, hogy az említett rendelet a Szerződéseknek megfelelően alkalmazandó a tagállamokban. Az Európai Unió működéséről szóló szerződés 139. cikke úgy rendelkezik, hogy az euró alkalmazására vonatkozó, a Szerződés 133. cikke szerinti intézkedések nem alkalmazandók az eltéréssel rendelkező tagállamokra.
            
         
         
            
               (2)Mindazonáltal a Periklész IV program szerint végrehajtott információcserének, munkavállalói csereprogramoknak, valamint segítségnyújtási és képzési intézkedéseknek az Unión belül egységesnek kell lenniük.  Következésképpen meg kell tenni a szükséges intézkedéseket annak biztosítása érdekében, hogy az euró azonos szintű védelemben részesüljön azokban a tagállamokban, amelyekben nem az euró a hivatalos pénznem,
            
            
               ELFOGADTA EZT A RENDELETET:
            
            
               1. cikk
            
            
               Az (EU) 2018/... rendelet alkalmazását ki kell terjeszteni a 974/1998/EK tanácsi rendelet
                  5
                1. cikkének a) pontjában meghatározott részt vevő tagállamoktól eltérő tagállamokra.
            
            
               Az említett tagállamokbeli szervezetek akkor minősülnek pénzügyi támogatásra jogosultnak, ha a Periklész IV program létrehozásáról szóló (EU) 2018/... rendelet 9. cikke szerinti illetékes hatóságok. 
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ezt a rendeletet 2021. január 1-jétől kell alkalmazni.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        A 331/2014/EU rendelet hatályának a nem részt vevő tagállamokra való kiterjesztésére vonatkozó 2015. május 11-i (EU) 2015/768 tanácsi rendelet, 
                  HL L 121., 2015.5.14., 1. o.
               
               
                  
                     (2)
                  
                        Amint azt az euró pénzhamisítás elleni védelmét szolgáló csere-, segítségnyújtási és képzési program (a „Periklész 2020 program”) létrehozására vonatkozó 331/2014/EU európai parlamenti és tanácsi rendelet (13) preambulumbekezdése megállapítja, 
                  HL L 103., 2014.4.5., 1.o.
                   
               
               
                  
                     (3)
                  
                        HL C…, o. 
               
               
                  
                     (4)
                  
                        Lásd e Hivatalos Lap ... oldalát.
               
               
                  
                     (5)
                  
                        
                  HL L 139., 1998.5.11., 1.o.